1990ರ ದಶಕದ ಆರಂಭಿಕ ಅವಧಿಯಾದ್ಯಂತ, ಜಾಗತಿಕ ಮಟ್ಟದಲ್ಲಿ ವಿಲಾಸಿ ಕಾರುಗಳ ವಲಯದಲ್ಲಿನ ಅಗ್ರಗಣ್ಯ ಕಂಪನಿಗಳಾಗಿದ್ದ ಮರ್ಸಿಡಿಸ್‌-ಬೆಂಝ್‌ ಮತ್ತು BMWಗಳಿಗೆ ಪ್ರತಿಯಾಗಿರುವ ತನ್ನ ಲಕ್ಷ್ಯದ ಮಾರುಕಟ್ಟೆಯಲ್ಲಿ ಓರ್ವ ನಿಜವಾದ ಪ್ರತಿಸ್ಪರ್ಧಿಯಾಗಿ ಹೊರಹೊಮ್ಮುವ ಸ್ಥಾನದ ಕಡೆಗೆ ಆಡಿ ಕಂಪನಿಯು ಚಲಿಸಲು ಪ್ರಾರಂಬಿಸಿತು. 1990ರಲ್ಲಿ ಆಡಿ V8 ಮಾದರಿಯನ್ನು ಬಿಡುಗಡೆ ಮಾಡುವ ಮೂಲಕ ಈ ಪ್ರಕ್ರಿಯೆಗೆ ಚಾಲನೆ ಸಿಕ್ಕಿತು. ಇದು ಅತ್ಯವಶ್ಯವಾಗಿ ಆಡಿ 100/200 ಮಾದರಿಗೆ ಹೊಸ ಎಂಜಿನೊಂದನ್ನು ಅಳವಡಿಸಿದ ನಿದರ್ಶನವಾಗಿತ್ತಾದರೂ, ವಾಹನದ ಮೈನ ನಿರ್ಮಿತಿಯಲ್ಲಿ ಗಮನಾರ್ಹವಾದ ವ್ಯತ್ಯಾಸಗಳಿದ್ದವು.ಎಂಜಿನಿನ ಕೀಲುಮುಚ್ಚಳದಲ್ಲಿ (ಬಾನೆಟ್‌ನಲ್ಲಿ) ಹೊಸ ಮುಂಜಾಲರಿಯನ್ನು (ಗ್ರಿಲ್‌) ಹೊಸದಾಗಿ ಸಂಯೋಜಿಸಿದ್ದು ಅತ್ಯಂತ ಸ್ಪಷ್ಟವಾಗಿ ಗಮನಸೆಳೆದಿತ್ತು.1991ರ ವೇಳೆಗೆ, 4 ಸಿಲಿಂಡರಿನ ಆಡಿ 80, 5 ಸಿಲಿಂಡರಿನ ಆಡಿ 90 ಮತ್ತು ಆಡಿ 100 ಮಾದರಿಗಳು, ಅನಿಲಚಕ್ರ ಚಾಲಿತ (ಟರ್ಬೊಚಾರ್ಜ್‌ಡ್‌) ಆಡಿ 200 ಮತ್ತು ಆಡಿ V8 ಮಾದರಿಗಳನ್ನು ಆಡಿ ಕಂಪನಿಯು ತನ್ನ ಉತ್ಪನ್ನ ಶ್ರೇಣಿಯಲ್ಲಿ ಸೇರಿಸಿಕೊಂಡಿತ್ತು. 4 ಮತ್ತು 5 ಸಿಲಿಂಡರಿನ ಎಂಜಿನುಗಳೆರಡರೊಂದಿಗಿನ ಆಡಿ 80/90ರ ಒಂದು ಕೂಪೆ ಆವೃತ್ತಿಯೂ ಸಹ ಅಲ್ಲಿ ಲಭ್ಯವಿತ್ತು.ಐದು ಸಿಲಿಂಡರಿನ ಎಂಜಿನು ಒಂದು ಯಶಸ್ವಿ ಹಾಗೂ ಅತ್ಯಂತ ಹುರುಪಿನ ಶಕ್ತಿಘಟಕವಾಗಿತ್ತಾದರೂ, ಅದು ಲಕ್ಷ್ಯದ ಮಾರುಕಟ್ಟೆಗೆ ಸಂಬಂಧಿಸಿದಂತೆ ಆಗಲೂ ಸ್ವಲ್ಪ ಅತಿ ವಿಲಕ್ಷಣವಾಗಿದೆ ಎನ್ನುವಂತಿತ್ತು. 1992ರಲ್ಲಿ ಹೊಚ್ಚಹೊಸತಾದ ಆಡಿ 100 ಮಾದರಿಯು ಬಿಡುಗಡೆಯಾಗುವುದರೊಂದಿಗೆ, 2.8L V6 ಎಂಜಿನು ಒಂದನ್ನು ಆಡಿಯು ಪರಿಚಯಿಸಿದಂತಾಯಿತು. ರೂಪವರ್ಧಿತ ಆಡಿ 80 ಮಾದರಿಯೊಂದಕ್ಕೂ ಈ ಎಂಜಿನನ್ನು ಅಳವಡಿಸಲಾಗಿತ್ತು (USAಯನ್ನು ಹೊರತುಪಡಿಸಿ, ಎಲ್ಲಾ 80 ಮತ್ತು 90 ಮಾದರಿಗಳಿಗೆ ಈಗ 80ರ ಲಾಂಛನಬಿಲ್ಲೆಯನ್ನು ಲಗತ್ತಿಸಲಾಯಿತು). ಇದರಿಂದಾಗಿ, ಸಲೂನ್/ಸೆಡಾನ್, ಕೂಪೆ ಮತ್ತು ಮಡಚುಚಾವಣಿಯ ಕಾರುಗಳ ಹೊರಮೈ ವಿನ್ಯಾಸದಲ್ಲಿ 4, 5 ಮತ್ತು 6 ಸಿಲಿಂಡರಿನ ಎಂಜಿನುಗಳ ಒಂದು ಆಯ್ಕೆಯನ್ನು ಹೊಂದಲು ಈ ಮಾದರಿಯು ಅವಕಾಶ ಮಾಡಿಕೊಟ್ಟಿತು.ಒಂದು ಪ್ರಮುಖ ಎಂಜಿನು ಆಯ್ಕೆಯಾಗಿ 5 ಸಿಲಿಂಡರನ್ನು ಶೀಘ್ರವೇ ಕೈಬಿಡಲಾಯಿತು; ಆದಾಗ್ಯೂ, ಒಂದು ಅನಿಲಚಕ್ರ ಚಾಲಿತ 230 ಎಚ್‌ಪಿ (169 kW) ಆವೃತ್ತಿಯು ಉಳಿದುಕೊಂಡಿತು. 1991ರ 200 ಕ್ವಾಟ್ರೋ 20V ಮಾದರಿಗೆ ಆರಂಭಿಕವಾಗಿ ಅಳವಡಿಸಲಾಗಿದ್ದ ಎಂಜಿನು, ಸ್ಪೋರ್ಟ್‌ ಕ್ವಾಟ್ರೋಗೆ ಅಳವಡಿಸಲಾಗಿದ್ದ ಎಂಜಿನಿನ ಒಂದು ಉತ್ಪನ್ನ ಅಥವಾ ಜನ್ಯಮಾದರಿಯಾಗಿತ್ತು. ಇದನ್ನು ಆಡಿ ಕೂಪೆಗೆ ಅಳವಡಿಸಿ, S2 ಎಂದೂ ಮತ್ತು ಆಡಿ 100ಗೂ ಅಳವಡಿಸಿ S4 ಎಂದೂ ಹೆಸರಿಸಲಾಯಿತು. ಈ ಎರಡು ಮಾದರಿಗಳು ಸಾಮರ್ಥ್ಯದ ಕಾರುಗಳ ಸಗಟು-ಉತ್ಪಾದಿತ S ಶ್ರೇಣಿಯ ಆರಂಭವಾಗಿದ್ದವು.
IIನೇ ಜಾಗತಿಕ ಯುದ್ಧದ ನಂತರದ ಚಿತ್ರಣ
ಆಧುನಿಕ ಯುಗ
ಮಲ್ಟಿ ಮೀಡಿಯಾ ಇಂಟರ್‌ಫೇಸ್‌
ವಿಲಾಸಿ ಪ್ರತಿಸ್ಪರ್ಧಿಗಳು